Aquestes petites cabines estan una mica perdudes al mig del no-res, a uns 15-20 min caminant del centre. No és un cami lleig de fer i es pot fer sense problema, tot i que vaig tenir la mala sort que va ploure durant els dies de la meva estada i els "carrers" estaven totalment empantanegats. Hi ha a disposició del client unes bicicletes per fer servir, cal dir.
La cabina en sí és petita, però molt luminosa i té tot el necessari, incloent nevera, cafetera i una tv preparada amb el firestick d'amazon. No està excel.lentment cuidada, però la relació qualitat preu és força adequada. Això sí, el fet que et prevenguin que portis un insecticida no és cap exageració. El lloc està totalment atapeït de petits mosquits i altres tipus d'insectes (cuques per exemple).
El lloc en general està bastant abandonat. No hi ha ningú atenent i l'única zona comú, una petita taula amb bancs de fusta esta vella i rovellada.
Però el major problema és la comunicació. Com en altres empreses que es dediquen al lloguer a l'engròs, el servei d'atenció al client és lamentable. El meu primer missatge amb dos o tres preguntes bàsiques el van respondre amb el típic c&p de benvinguda on per suposat no es responia cap d'elles. I tot i que enviant un correu a la direcció concreta sí que em van respondre, ho van fer sense gaire encert, equivocant-se en totes les respostes (no sabien on era el lloc i, mes important, em van assegurar que era impossible fer check in abans de les 4pm per estar totes les cabines ocupades; quan vaig arribar a les 10am per deixar la maleta va resultar que el lloc estava tot buit i la meva cabina ja preparada).
Aquest tipus d'empresa haurien d'aprendre que enviar un primer correu eufòric declamant sobre l'excitats que estan que t'allotgis amb ells i la seva predisposició a ajudar-te en tot, si no va acompanyat de fets que ho demostrin, el que aconsegueixen és que el missatge es torni cínic i contraproduent.